n_a
Language: Swahili | Genre: Creative_writing

Namkumbuka vizuri sana jirani yangu Musa. Alikuwa mlalaheri. Vile
  alivyopata hiyo mali hakuna anayejua isipokuwa mimi na jamaa yake.Baba
  yake alipokuwa hai aliandika vile mali yake itatumiwa. Abu yake
  alipoipa dunia kisogo, wakili wa baba yao alisema “Kwa watoto wangu
  wawili, ambao nawaachia kila kitu nilichoshinda maishani mwangu
  nikijenga, Musa atapata robo tatu ya mali yangu naye mbu wake Juma
  atapata chote kilichobaki”. Mimi abu wenu Bwana Kamau.

  Musa alipata mali nyingi sana mwenyewe alibaki akitamka abjadi “o”.
  Lakini Musa hakuweza kuitumia mali hiyo vizuri. Kila siku angekula
  vitu vilivyoweza kumletea madhara. Yeye hakujali lolote wala chochote
  kile alichojua ni kuwa yeye ana mali.

  Mbu wake Juma alichoshwa sana na Musa. "Zumbukuku hili linatumia mali
  ya baba vibaya sana. Kwa nini baba, ulimpa mali hiyo yote lakini si
  mimi. Ningeitumia kwa umakinifu sana?” Juma alisema kwa hasira mingi.

  Baada ya miezi miwili. Musa alijiunga na, mahasibu waliokuwa tu kama
  yeye walalaheri. Alianza kutumia madawa ya kulevya. Ukimwona unadhani
  ana ugonjwa wa ukimwi. Rafiki yake mmoja wa ulimi na mate mwenye akili
  timamu alimuonya aache kutumia haya madawa. “Yanaweza kukupa madhara
  ambayo yanaweza kukumaliza “. Rafiki yake alimuonya.

  Musa hakusikia. Alifanya alivyotaka. Mali yake iliendelea kupunguka.
  Wiki kadhaa kupita, afya ya Musa ilikuwa chini sana lakini majuta ni
  mjukuu .

  Juma aliripoti kwa wakili wa baba yake juu ya tabia za Musa.
  Ilionekana Musa hafai kuwa na mali hiyo. Wote wawili waliitwa kukutana
  mahakamani.

  Kulitokea kesi kumhusu Juma. Hakimu alisikiliza kesi hiyo na akatoa
  jibu lake. Juma alipatiwa mali yote, Musa naye akapatiwa furushi
  chache ajijenge kimaisha. Lakini haikumtosha ilibidi afanye kazi ya
  sulubu. Ndipo alipogundua kuwa cha mlevi huliwa na mgema.